Един от често срещаните въпроси касае реда, в който е препоръчително да нанасяме различните видове продукти за грижа за лице, които използваме на ежедневна база. Стартираме с измиващ продукт – дали това ще е лосион, гел, или пяна, зависи от личните ви предпочитания. Добре е да продължим с нанасянето на тоник, след което да преминем към гелове или серуми на водна основа. След тях можем да нанесем геловете или серумите без наличието на вода в тях. Завършваме с дневен крем и слънцезащитен продукт. Вечерната рутина следва същата логика, като дневния крем заменяме с нощен и пропускаме слънцезащитата.